Beesha Habar Cafaan (; sidoo kale lagu naaneyso (HC) waa mid ka mid ah sadexda rukun ee beel-weynta Gadabuursi ee dega gobolka Awdal, Salal, Gabiley Jamhuuriyada Somaliland; deegaano ka mid ah kilinka 5aad ee dalka Itoobiya, iyo meelo badan oo ah wadanka Jabuuti. Beesha Habar Cafaan waxay ka kooban tahay labo iyo toban qabiil ama reerood. Kuwaasi oo u sii kala baxa beelo iyo jufooyin badan. Beesha Habarcafaan waxay ka tirsan tahay Beelweynta Gadabuursi, Dir, Soomaal. Sidaasi ay tahay waxaa Habarcafaan ka kooban tahay labo-iyo-toban reerood kuwaasi oo kala ah: Bah Xarago: Xeebjire Jibraacin Muse Aaden Xasan Muusafiin Subeer: Dhagaweyne Makayl Reer Xaamud Hansasacad (Xasan Sacad) Faroole Cali Ganuun Reer Yuusuf Reer Ciise Gobe Beesha Habar Cafaan waxay dhul balaadhan ku leedahay sadex wadan oo kala ah Somaliland, Itoobiya iyo Jabuuti. Dalka Somaliland waxay ka degtaa beeshu meelo aad u badan, ugu yaraan magaalo kasta oo ku taala dalka, gaar ahaan: Magaalada Borama, Jirjir, Xaliimad, Baki, Xariirad, Cabdulqaadir, Goronyo Cowl, Xego, Weeraar, Abuqeys iyo agagaarkeeda.